
Мемлекеттік еңбек инспекциясы комитетінің Түркістан облысы бойынша департамент басшысы А.Әліштің Департаменттің 2026 жылдың 10 айында атқарған жұмыстары туралы баяндамасы

Құрметті әріптестер!


Түркістан облысындағы еңбек қатынастары саласында мемлекеттік бақылаудың жай - күйі туралы атқарылған жұмыстарды баяндауға рұқсат етіңіздер.

[bookmark: _GoBack]Статистикалық мәліметтерге сәйкес, өңірде халық саны 2 147,9 мың адам. Оның ішінде, 544,7 мың (25,3%) қалалық жерлерде, 1 603,2 мың (74.7%) тұрғын ауылдық жерде тұрады.
 Өңірде кәсіпкерлік субьектілерінің саны – 219 927. Оның ішінде, заңды тұлғалар – 18 684, жеке кәсіпкерлер – 125 784, шаруа қожалықтар – 75 459 құрайды.


Арыз-шағым - тексеру жұмыстары туралы

2026 жылдың 10 айында 3 052 (2025 жылы – 1 576) азаматтардың арыз-шағымдары тіркеліп, 2 954 қаралып заңмен белгіленген мерзімде жауап берілді. Осы арыздардың негізінде 291 (277) тексеру жүргізіліп, нәтижесінде 422 (598) заң бұзушылық анықталды.
Есепті кезеңде, анықталған бұзушылықтар бойынша 203 (260) нұсқама беріліп, оның ішінде 1 нұсқама Бас мемлекеттік еңбек инспекторының қорытындысымен күші жойылды.
Есепті мерзімде, 246 (149) хаттамамен 47,1 млн. тг. (29,7 млн. тг) айыппұл салынып, оның 42.1 млн. тг. (89,3%) өндірілді.
Келіп түскен арыз-шағымдардың 1 639-сі, яғни 53,7% мемлекеттік органдарға қатысты түссе, 1 413-і яғни 46,3% жеке сектордан түсіп отыр.
Соның ішінде, білім беру саласына – 1 272-ы (41,8%), денсаулық сақтау саласына – 547-і (17,9%), мемлекеттік мекемелерге – 446-і (14,6 %), құрылыс саласы – 187 (6.1%) мәдениет саласына – 163-і (5,3%), өзге салаларға  437-сі (14.3%).
Сонымен бірге, департаментке жеке қабылдауға келген 222 азаматтың мәселелері қаралып, оның ішінде 16 жеке және ұжымдық арыздар негізінде жоспардан тыс тексерулер жүргізіліп, қанағаттандырылды. Қалғандарына қолданыстағы заңнамаларға сәйкес тиісті түсіндірмелер берілді.



Өндірістік жарақаттануды төмендету туралы

Есепті мерзімде, 32 өндірістік жазатайым оқиға орын алып (2025 жылы - 38), салдарынан 39 (43) адам зардап шекті. Өкінішке орай 5 (8) адам жұмыс орнында қайтыс болды.
Жарақат алған адамдардың 19 – ауыр (2025             жылы - 25), 15 – жеңіл (10) жағдайға ұшыраса, 5 – адам қайтыс болған (8).
Өндірістегі жазатайым оқиғаны салалар бойынша қарастыратын болсақ, энергетика және өнеркәсіпте - 2, Шағын бизнес ұйымдарында – 3, ауыл шаруашылығында – 3, тау-кен металургиясында – 8, Денсаулық саласы – 7, өзге салаларда – 14 жағдай орын алған.
Жалпы облыста жұмыскерлер саны – 809,3 мың адамды құрайды. 1000 жұмысшыға шаққанда жазатайым оқиғалардың жиілік коэффициенті 0,048%, ал өлім көрсеткіші 0,006% құрады.
Сонымен қатар, жазатайым оқиғаларды арнайы тергеп-тексеру кезінде жұмыс берушілерге арнайы тергеп-тексеру комиссиясымен жазатайым оқиғаның себептерін жою жөнінде іс-шаралар ұсынылды.
Жоғарыда аталған өндірістік жарақаттар бойынша жұмыс берушілерге (ҚК 156 бабына) қылмыстық істер қозғау үшін 21 іс-құжаттар құқық қорғау органдарына жолданды.
Өндірістік жарақаттанудың алдын алу мақсатында өңірде «Нөлдік жарақаттану – Vizion Zero» тұжырымдамасына 43 кәсіпорын қосылса, есепті мерзімде облыста 29 мекеме кәсіптік тәуекелдерді (ОПР) бағалаудан өтті.
Департаментпен жазатайым оқиғалардың алдын - алу мақсатында еңбек заңнамасын сақтау бағытында өндіріс және құрылыс нысандарындағы мердігер мекемелерде және жазатайым оқиға орын алған кәсіпорындарда түсіндірме жұмыстары тұрақты жүргізілуде.


Жалақы берешегін өндіру туралы

Есепті мерзімде өңірде жалақы қарызы бар кәсіпорындар мен мекмелер анықталмады. 
Қазіргі таңда облыста 2024 жылдан өтпелі                           1 мекемеде 101,2 млн.тг. жалақы қарызы бойынша мекеме басшылығына орындалуы міндетті нұсқамалар беріліп, әкімшілік шаралар қолданылған. (Қыран ФК-44 жұмысшыға 101,2 млн.тг.)
Сот орындаушылар тарапынан атқарушылық іс-парақтармен мекеменің есеп шоттары бұғатталып, өндіру жұмыстары жалғасуда. 
Бұл мәселе түпкілікті нәтижеге жеткенге дейінгі мерзімде департаменттің қатаң бақылауына алынған.
2025 – 2026 жылдары жалақыдан қарыздары бар мекемелер жоқ. 

         

Түсіндірме жұмыстарын жүргізу барысы
Жалпы әлеуметтік желілерге, түрлі видеороликтер, Кодекс талаптарын сақтау туралы 789 ақпарат шығарылды.
Сонымен бірге, барлық аудан, қалаларда билбордтар орнату жұмыстары қолға алынды.
Еңбек заңнамасы және еңбекті қорғау талаптарының сақталуы бойынша 17 аудан-қалаларда 3 700 жұмыс берушілер мен жұмыскерлердің қатысуымен Еңбек кодексінің талаптары түсіндірілді.
Аудандық аппараттарда 17 рет және «Әділет» партиясында 12 рет азаматтарға жеке қабылдау жүргізілді.
Сонымен бірге, «Халық үніне құлақ асатын мемлекет» тақырыбында облыстық телеарналарда мемлекеттік еңбек инспекторлары 21 рет сұхбат берді.
Мекемелерде жұмыс берушілер мен жұмыскерлердің қатысуымен 172-өткізілген іс-шаралар Департаменттің «gov.kz», «Facebook», «Instagram» әлеуметтік желі парақшаларына жарияланды.
  

Электрондық еңбек шарттары туралы

Жалпы өңірде кәсіпорындар бойынша еңбек шарты болмауына байланысты сәйкессіздік 734, ал оның ішінен 73 кәсіпорынның еңбек шарты болмауына және жалпы кәсіпорындар бойынша міндетті зейнетақы жарнасының болмауына байланысты сәйкессіздік 10 323 жұмыс берушіні құрады, ал оның ішінен 1 032 міндетті зейнетақы жарнасы жоқ кәсіпорынның сәйкессіздігін жою жөнінде маусым айына жоспар бекітілген.
Есепті мерзімде 581 кәсіпорын еңбек шарты болмауына байланысты, яғни 795.9% сәйкессіздікті жойған және міндетті зейнетақы жарнасының болмауына байланысты 3 589, яғни 347,7% сәйкессіздікті жойған.
Бүгінгі күнде облыстық әкімдіктің басшылығымен басқарма, аудан қалалардағы кәсіпорындардың жұмысшыларының еңбек шарттарын электронды базаға енгізу жұмысы қарқынды жүргізілуде.
        

Ұжымдық шарттарды электронды нұсқаға өткізу

Цифрландыруды қажет ететін 1 551 (ірі - 100, орта – 580, шағын - 871) ұжымдық шарт «Жұмыс берушілер мен жұмыскерлерге арналған» Enbek.kz порталына 100% енгізілді.

Жазатайым оқиғадан сақтандыру шартын жасасу туралы
Департамент тарапынан облыстағы кәсіпорындарда қызметкерлерді еңбек міндеттерін атқару кезінде жазатайым оқиғалардан сақтандыру шарттарын жасалуы бағытында түсіндіру жұмыстарын жүргізуде.
Қазақстан Республикасының Еңбек кодексіне сәйкес, жұмыс берушілер жұмыскер еңбек (қызметтік) міндеттерін атқарған кезде оны жазатайым оқиғалардан сақтандыруға міндетті болып табылады.
Бүгінгі таңда облыста 5 425 белсенді кәсіпорын жұмыс жасайды. Оның 4 253-і (78,4%) өз қызметкерлерін жазатайым оқиғадан сақтандыру шартын жасаған. 
Ал, қалған 1 172 кәсіпорын жұмыскерлерін жазатайым оқиғадан сақтандыру бағытында тиісті жұмыстар атқарылуда.
Бұл бағыттағы жұмыстар Мемлекеттік еңбек инспекциясы комитеті Түркістан облысы бойынша департаментінің қатаң бақылауына алынған.

Баяндама аяқталды. Назарларыңызға рахмет! 

